Diari Oficial de la Generalitat Valenciana


Sumari del DOGV 3735, del 20-04-2000 (2000/2564)

RESOLUCIÓ de 14 de febrer de 2000, de la Direcció General de Treball i Seguretat Laboral, per la qual es disposa el registre i la publicació de l'acta de la Comissió Paritària sobre revisió salarial per als anys 1999 i 2000, del Conveni Col·lectiu de Pirotècnia de la Comunitat Valenciana (codi 8000325).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3735

Data del DOGV
:   20-04-2000

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2000/2564


Data del document
:   14-02-2000

Organisme emissor
:   Conselleria d'Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 14 de febrer de 2000, de la Direcció General de Treball i Seguretat Laboral, per la qual es disposa el registre i la publicació de l'acta de la Comissió Paritària sobre revisió salarial per als anys 1999 i 2000, del Conveni Col·lectiu de Pirotècnia de la Comunitat Valenciana (codi 8000325). [2000/S2564]
  
Vista l'acta de la Comissió Paritària sobre revisió Salarial per als any 1999 i 2000 del Conveni Col·lectiu de Pirotècnia de la Comunitat Valenciana, presentada davant d'aquesta Direcció General de Treball i Seguretat Laboral el dia 4 de febrer de 2000, subscrita el dia 25 de gener de 2000, entre PIROVAL i les organitzacions sindicals FIA-UGT-PV i FITEQA-CCOO-PV, en la qual s'estableixen les taules salarials per als anys 1999 i 2000, i de conformitat amb el que disposa l'article 90, apartats 2 i 3, del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, de Registre i Depòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4.105/1982, de 29 de desembre, acorda:
  
Primer
  
Ordenar que s'inscriga en el Registre de Convenis Col·lectius de Treball d'aquesta direcció general, amb notificació a la Comissió Paritària, i el depòsit del text original de l'acta.
  
Segon
  
Disposar que es publique en el Diari Oficial de la Generalitat Valenciana.
  
València, 14 de febrer de 2000.- El director general de Treball i Seguretat Laboral: Román Ceballos Sancho.
  
València, 25 de gener de 2000
  
Reunida hui, a les 17,00 hores, la Comissió Paritària del Conveni Col·lectiu de Pirotècnia de la Comunitat Valenciana al domicili de Piroval, les persones integrants de la qual estan indicades a la fi d'aquest document, s'arriben als següents
  
Acords
  
Primer
  
Tot complint allò acordat en l'article 10 del Conveni Col·lectiu de Pirotècnia de la Comunitat Valenciana (clau conveni 8000325) la vigència del qual és de caràcter bianual (efectes econòmics des de l'1 de gener de 1999 fins al 31 de desembre de 2000), es revisen, una vegada constatat el IPC definitiu de l'any 1999, xifrat en el 2,9%, les taules salarials de 1999 i s'incrementen les de 1998, tal com preveu el citat article 10.
  
Les retribucions definitives apareixen en les taules que s'adjunten com a annex I.
  
Segon
  
Així mateix, i en aplicació del que preveu l'article 9 del Conveni, es fixen les retribucions salarials d'aquesta anualitat. Aquestes s'han obtingut després d'aplicar un increment del 2,65% a les taules salarials definitives de l'any 1999. Les taules del plus de disparada experimenten un increment del 2,75%, seguint l'Acord del dia 11 de març de 1999.
  
Es reprodueixen en l'annex II les categories i els salaris corresponents per a l'any 2000.
  
Tercer
  
El pagament de diferències salarials motivades per les taules adjuntes es realitzarà als treballadors i a les treballadores al mes següent a la publicació d'aquest acord en el Diari Oficial de la Generalitat Valenciana.
  
Quart
  
Les parts que hi intervenen faculten el senyor Ramon Morales Duato perquè realitze els tràmits pertinents davant de l'autoritat laboral a fi d'inscriure, registrar i publicar posteriorment aquest acord.
  
I no havent més assumptes per a tractar, i després d'haver adoptat els ja citats per unanimitat dels membres de la Comissió Paritària del Conveni Col·lectiu de Pirotècnia de la Comunitat Valenciana, se subscriu al lloc i en la data indicats més amunt.
  
Per Piroval:
  
Vicente Caballer Ramírez
  
Ricardo Caballer Estellés
  
Juan Bautista Faubel Barrachina
  
Salvador Peñalver Llovera
  
Per FIA-UGT-PV:
  
Juan Francisco Cordero Vargas
  
Ramón Francisco Morales Duato
  
Per FITEQA de CCOO-PV:
  
José Luís Peñarrocha Vizcaia